
	Τιμητική εκδήλωση για τους ομνύσαντες 
τον «ΟΡΚΟ ΤΩΝ ΑΘΗΝΩΝ»

της 7ης Μαρτίου 1953

Πολεμικό Μουσείο Αθηνών

Τη Δευτέρα 13 Μαρτίου 2023, παρουσία πολιτικών, εκπροσώπων των ενόπλων δυνάμεων της Ελλάδας και της Αρχιεπισκοπής Αθηνών, Ακαδημαϊκών και πολλών ανθρώπων των Γραμμάτων και των Τεχνών, το Συμβούλιο Ιστορικής Μνήμης Αγώνα Ε.Ο.Κ.Α. 1955-1959, οι Σύνδεσμοι Αγωνιστών Ε.Ο.Κ.Α. 1955-1959, το Ίδρυμα Απελευθερωτικού Αγώνα Ε.Ο.Κ.Α. 1955-1959, το Μέλαθρον Αγωνιστών Ε.Ο.Κ.Α., το Ίδρυμα Στρατηγού Γεώργιου Γρίβα Διγενή, Αθήνα και το Σπίτι της Κύπρου διοργάνωσαν, στο Πολεμικό Μουσείο Αθηνών, τιμητική εκδήλωση για τους ομνύσαντες τον «ΟΡΚΟ ΤΩΝ ΑΘΗΝΩΝ» της 7ης Μαρτίου του 1953 που προπαρασκεύασαν τον Κυπριακό Απελευθερωτικό Αγώνα.
Την εκδήλωση προσφώνησε ο Πρόεδρος της Κυπριακής Δημοκρατίας κ. Νίκος Χριστοδουλίδης, ο Πρόεδρος του Δ.Σ. του Πολεμικού Μουσείου Αθηνών και τέως Υπουργός κ. Αναστάσιος Λιάσκος και ο Πρόεδρος του Σ.Ι.Μ.Α.Ε. κ. Ανδρέας Μαϊμαρίδης.

Με θέμα, «7η Μαρτίου 1953: H γενέθλια ημέρα της Ε.Ο.Κ.Α.» μίλησε το μέλος του Δ.Σ. του Σ.Ι.Μ.Α.Ε., φιλόλογος, λυκειάρχης, κ. Δημήτρης Ταλιαδώρος.
Η εκδήλωση ολοκληρώθηκε με την απονομή μεταθανατίως τιμητικής διάκρισης και επίδοσης Χρυσού Μεταλλίου στις οικογένειες των ομνυσάντων τον «Όρκο των Αθηνών» της 7ης Μαρτίου 1953.
Η απονομή πραγματοποιήθηκε από τον Εξοχότατο Πρόεδρο της Κυπριακής Δημοκρατίας κ. Νίκο Χριστοδουλίδη. 

Την εκδήλωση συντόνισε ο Πρόεδρος του Ιδρύματος Απελευθερωτικού Αγώνα Ε.Ο.Κ.Α. 1955-1959 κ. Χάρης Αλεξάνδρου.

